钦定古今图书集成/明伦汇编/闺媛典/第267卷 > 雷葵阳妻成氏
## 钦定古今图书集成/明伦汇编/闺媛典/第267卷 > 雷葵阳妻成氏

按《贵州通志》：“成氏，镇远诸生雷葵阳妻。夫早丧，一女
方三岁，子长春甫七月，翁姑垂老无依，成艰苦抚育，
事亲以孝闻。翁亡，其兄欲以长春为己嗣，成泣曰：‘吾
所以不即死者，为此点血也’。坚执不可。岁馀，姑又没
寇据黔，兵乱岁荒，成尽出所藏衣糓殓姑，训子成名，
遣嫁其女。年五十九卒。”